8. การจัดการ

8.1 โครงสร้างการจัดการ ณ วันที่ 31 ธันวาคม 2555

บริษัทฯ มีคณะกรรมการต่างๆ ได้แก่ คณะกรรมการบริษัทฯ คณะกรรมการบริหาร
คณะกรรมการตรวจสอบ เป็นต้น โดยคณะกรรมการและผู้บริหารของบริษัทฯ
ประกอบด้วยผู้ทรงคุณวุฒิที่มีคุณสมบัติครบตามมาตรา 68 แห่ง พระราชบัญญัติบริษัทมหาชน จำกัด
พ.ศ. 2535 และตามประกาศคณะกรรมการกำกับหลักทรัพย์และตลาดหลักทรัพย์ที่ ทจ.28/2551
เรื่อง
การขออนุญาตและการอนุญาตให้เสนอขายหุ้นที่ออกใหม่โดยโครงสร้างการบริหารงานของบริษัทฯ
ประกอบด้วยคณะกรรมการต่างๆ ดังต่อไปนี้

1. คณะกรรมการบริษัทฯ

ณ วันที่ 31 ธันวาคม 2555 คณะกรรมการบริษัทฯ มีจำนวน 8 ท่าน ประกอบด้วย

+----+----------------------+-----------------------------------------+
| ลำ | รายชื่อ                | ตำแหน่ง                                  |
| ดับ |                      |                                         |
+----+----------------------+-----------------------------------------+
| 1. | นายวี อี–เชาว์          | ประธานกรรมการ                           |
+----+----------------------+-----------------------------------------+
| 2. | นายวิโรจน์ ตั้งเจตนาพร   | ประธานกรรมการตรวจสอบและกรรมการอิสระ      |
+----+----------------------+-----------------------------------------+
| 3. | นายสมชาติ ชินธรรมมิตร์   | กรรมการตรวจสอบและกรรมการอิสระ            |
+----+----------------------+-----------------------------------------+
| 4. | นายโล โป เวง         | กรรมการตรวจสอบและกรรมการอิสระ            |
+----+----------------------+-----------------------------------------+
| 5. | นายชัยพัชร์ นาคมณฑนาคุ้ม  | กรรมการ                                 |
+----+----------------------+-----------------------------------------+
| 6. | นายตัน เช็ค เต็ค        | กรรมการ                                 |
+----+----------------------+-----------------------------------------+
| 7. | นายเกษมสิทธิ์ ปฐมศักดิ์    | กรรมการ                                 |
+----+----------------------+-----------------------------------------+
| 8. | นายถนอมพงษ์ ปฐมศักดิ์    | กรรมการ                                 |
+----+----------------------+-----------------------------------------+

โดยมี นางพร้อมภักตร์ การุณย์วรวงศ์ เป็นเลขานุการบริษัทฯ

* หมายเหตุ : นายวิคเตอร์ ยูน ตั๊ค ชอย ลาออกมีผลวันที่ 1 กันยายน 2555

กรรมการผู้มีอำนาจลงนาม

กรรมการผู้มีอำนาจลงนามผูกพันบริษัทฯ ประกอบด้วย นายวี อี–เชาว์ นายตัน เช็ค เต็ค และ
นายชัยพัชร์ นาคมณฑนาคุ้ม
โดยกรรมการสองในสามคนลงลายมือชื่อร่วมกันและประทับตราสำคัญของบริษัทฯ

หน้าที่และความรับผิดชอบของคณะกรรมการบริษัทฯ

1.  บริหารจัดการให้เป็นไปตามกฎหมาย วัตถุประสงค์ และข้อบังคับของบริษัทฯ
    ตลอดจนมติของที่ประชุมผู้ถือหุ้นที่ชอบด้วยกฎหมาย
    ด้วยความซื่อสัตย์สุจริตและระมัดระวังรักษาผลประโยชน์ของบริษัทฯ

2.  กำหนดเป้าหมาย แนวทาง นโยบาย แผนการดำเนินงานและงบประมาณบริษัทฯ
    ควบคุมกำกับดูแลการบริหารและ การจัดการของผู้บริหาร
    ให้เป็นไปตามแนวนโยบายที่ได้รับมอบหมายและตามข้อบังคับของตลาดหลักทรัพย์แห่งประเทศไทย
    เว้นแต่ในเรื่องดังต่อไปนี้ คณะกรรมการบริษัทฯ
    ต้องได้รับอนุมัติจากที่ประชุมผู้ถือหุ้นก่อนการดำเนินการ เช่น การเพิ่มทุน การลดทุน
    การออกหุ้นกู้ การขาย หรือโอนกิจการของบริษัทฯ ทั้งหมด หรือบางส่วนที่สำคัญให้แก่บุคคลอื่น
    หรือการซื้อหรือรับโอนกิจการของบริษัทอื่นมาเป็นของบริษัทฯ
    การแก้ไขหนังสือบริคณห์สนธิหรือข้อบังคับ รวมทั้งการจ่ายบำเหน็จหรือค่าตอบแทนกรรมการ
    เป็นต้น

3.  มีอำนาจในการพิจารณาในการแต่งตั้งกรรมการจำนวนหนึ่งตามที่เห็นสมควรให้เป็นคณะกรรมการบริหาร
    หรือคณะอนุกรรมการอื่นๆ เพื่อดูแลกิจการของบริษัทฯ ตามที่คณะกรรมการบริษัทฯ มอบหมาย

การประชุมคณะกรรมการ

คณะกรรมการบริษัทฯ ได้มีการประชุมอย่างสม่ำเสมอ
ซึ่งในการประชุมแต่ละครั้งมีการให้เวลากับกรรมการในการพิจารณาวาระต่างๆ อย่างรอบคอบ
รวมถึงการให้แสดงความคิดเห็นได้อย่างเต็มที่ ทั้งนี้มีการจดบันทึกการประชุมเป็นลายลักษณ์อักษร
รวมทั้งมีการจัดเก็บรายงานการประชุมที่ผ่านการรับรองจากคณะกรรมการแล้ว
เพื่อให้ผู้เกี่ยวข้องตรวจสอบได้โดยการเข้าร่วมประชุมของคณะกรรมการแต่ละท่าน สรุปได้ดังนี้

ในปี 2550 มีการประชุมกรรมการทั้งสิ้น 5 ครั้ง ในปี 2551 มีการประชุมกรรมการทั้งสิ้น 5 ครั้ง
ในปี 2552 มีการประชุมกรรมการทั้งสิ้น 6 ครั้ง ในปี 2553 มีการประชุมกรรมการทั้งสิ้น 4 ครั้ง
ในปี 2554 มีการประชุมกรรมการทั้งสิ้น 6 ครั้ง และในปี 2555 มีการประชุมกรรมการทั้งสิ้น 5
ครั้ง โดยมีรายละเอียดของการเข้าร่วมประชุมกรรมการ ดังนี้

+-------------------+-------+-------+-------+-------+-------+--------+
|   รายชื่อกรรมการ    | การเ  |       |       |       |       |        |
|                   | ข้าร่วม |       |       |       |       |        |
|                   | ประชุม |       |       |       |       |        |
|                   | /     |       |       |       |       |        |
|                   | การ   |       |       |       |       |        |
|                   | ประชุม |       |       |       |       |        |
|                   | ทั้งหมด |       |       |       |       |        |
|                   | (ครั้ง) |       |       |       |       |        |
+-------------------+-------+-------+-------+-------+-------+--------+
|                   | 2555  | 2554  | 2553  | 2552  | 2551  | 2550   |
+-------------------+-------+-------+-------+-------+-------+--------+
|   นายวี อี–เชาว์     | 2/5   | 1/6   | 1/4   | 1/6   | 1/5   | 2/5    |
+-------------------+-------+-------+-------+-------+-------+--------+
|   นายวิโรจน์        | 5/5   | 6/6   | 4/4   | 6/6   | 4/5   | 5/5    |
|   ตั้งเจตนาพร       |       |       |       |       |       |        |
+-------------------+-------+-------+-------+-------+-------+--------+
|   นายสมชาติ        | 2/5   | 4/6   | 4/4   | 5/6   | 5/5   | 5/5    |
|   ชินธรรมมิตร์       |       |       |       |       |       |        |
+-------------------+-------+-------+-------+-------+-------+--------+
|   นายโล โป เวง    | 5/5   | 5/6   | 4/4   | 6/6   | 4/5   | 5/5    |
+-------------------+-------+-------+-------+-------+-------+--------+
|   นายชัยพัชร์        | 5/5   | 5/6   | 4/4   | 6/6   | 5/5   | 5/5    |
|   นาคมณฑนาคุ้ม      |       |       |       |       |       |        |
+-------------------+-------+-------+-------+-------+-------+--------+
|   นายเตียว กิม เม้ง  | -     | -     | 1/4   | 3/6   | 4/5   | 2/5    |
+-------------------+-------+-------+-------+-------+-------+--------+
|   นายตัน เช็ค เต็ค   | 5/5   | 4/6   | 4/4   | 4/6   | 2/5   | 4/5    |
+-------------------+-------+-------+-------+-------+-------+--------+
|   นายวิคเตอร์ ยูน ตั๊ค | 5/5   | 6/6   | 4/4   | 6/6   | 5/5   | 5/5    |
|   ชอย             |       |       |       |       |       |        |
+-------------------+-------+-------+-------+-------+-------+--------+
| นายเกษมสิทธิ์ ปฐมศักดิ์ | 3/5   | 6/6   | 3/4   | -     | -     | -      |
+-------------------+-------+-------+-------+-------+-------+--------+
| นายถนอมพงษ์ ปฐมศักดิ์ | 5/5   | 6/6   | 3/4   | -     | -     | -      |
+-------------------+-------+-------+-------+-------+-------+--------+

* หมายเหตุ : นายวิคเตอร์ ยูน ตั๊ค ชอย ลาออกมีผลวันที่ 1 กันยายน 2555

2. คณะกรรมการตรวจสอบ

ณ วันที่ 31 ธันวาคม 2555 คณะกรรมการตรวจสอบ มีจำนวน 3 ท่าน ประกอบด้วย

  ------------------------------------------------------------------------
  ลำดับ   รายชื่อ                 ตำแหน่ง
  ------ --------------------- -------------------------------------------
  1.     นายวิโรจน์ ตั้งเจตนาพร    ประธานกรรมการตรวจสอบ

  2.     นายสมชาติ ชินธรรมมิตร์    กรรมการตรวจสอบ

  3.     นายโล โป เวง          กรรมการตรวจสอบ
  ------------------------------------------------------------------------

หน้าที่และความรับผิดชอบของคณะกรรมการตรวจสอบ

คณะกรรมการตรวจสอบมีขอบเขต หน้าที่ และความรับผิดชอบ
ตามที่ได้รับมอบหมายจากคณะกรรมการบริษัทฯ รวมทั้งการรายงานต่อคณะกรรมการบริษัทฯ
ดังต่อไปนี้

1.  สอบทานให้บริษัทฯ มีการรายงานทางการเงินอย่างถูกต้องและเปิดเผยอย่างเพียงพอ
    โดยการประสานงานกับ
    ผู้สอบบัญชีภายนอกและผู้บริหารที่รับผิดชอบจัดทำรายงานทางการเงินทั้งรายไตรมาสและประจำปี

2.  สอบทานให้บริษัทฯ มีระบบการควบคุมภายในและการตรวจสอบภายในที่มีความเหมาะสม
    และมีประสิทธิผล

3.  สอบทานให้บริษัทฯ ปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

4.  พิจารณาคัดเลือก และเสนอแต่งตั้งผู้สอบบัญชีภายนอกของบริษัทฯ
    รวมถึงพิจารณาเสนอค่าตอบแทนของผู้สอบบัญชี

5.  พิจารณาการเปิดเผยข้อมูลของบริษัทฯ ในกรณีที่เกิดรายการที่เกี่ยวโยงกัน
    หรือรายการที่อาจมีความขัดแย้งทาง ผลประโยชน์ให้มีความถูกต้องและครบถ้วน

6.  จัดทำรายงานกิจกรรมของคณะกรรมการตรวจสอบ
    โดยเปิดเผยไว้ในรายงานประจำปีของบริษัทฯ ซึ่งรายงานดังกล่าว
    ลงนามโดยประธานคณะกรรมการตรวจสอบ รายการดังกล่าวควรประกอบด้วยข้อมูลดังต่อไปนี้

-   ความเห็นเกี่ยวกับกระบวนการจัดทำและการเปิดเผยข้อมูลในรายงานทางการเงินของบริษัทฯ
    ถึงความถูกต้อง ครบถ้วน เป็นที่เชื่อถือได้

-   ความเห็นเกี่ยวกับความเพียงพอของระบบการควบคุมภายในของบริษัทฯ

-   เหตุผลที่เชื่อว่าผู้สอบบัญชีของบริษัทฯ เหมาะสมที่จะได้รับการแต่งตั้งต่อไปอีกวาระหนึ่ง

-   ความเห็นเกี่ยวกับการปฏิบัติตามกฎหมายว่าด้วยหลักทรัพย์และตลาดหลักทรัพย์
    ข้อกำหนดของตลาดหลักทรัพย์ หรือกฎหมายที่เกี่ยวข้องกับธุรกิจของบริษัทฯ

-   รายงานอื่นใดที่เห็นว่าผู้ถือหุ้นและผู้ลงทุนทั่วไปควรทราบภายใต้ขอบเขตหน้าที่และความรับผิดชอบที่ได้รับมอบหมายจากคณะกรรมการบริษัทฯ

-   ความเห็นเกี่ยวกับความร่วมมือจากเจ้าหน้าที่ของบริษัทฯ
    และอุปสรรคที่เกิดขึ้นโดยผู้บริหารของบริษัทฯ ในการปฏิบัติหน้าที่ของคณะกรรมการตรวจสอบ

7.  ปฏิบัติการอื่นใดตามที่คณะกรรมการบริษัทฯ มอบหมายและคณะกรรมการตรวจสอบเห็นชอบด้วย

    ความเป็นอิสระของกรรมการอิสระ

คุณสมบัติกรรมการอิสระเป็นไปตามประกาศคณะกรรมการกำกับหลักทรัพย์และตลาดหลักทรัพย์ที่
ทจ.28/2551 เรื่อง การขออนุญาตและการอนุญาตให้เสนอขายหุ้นที่ออกใหม่
ประกาศคณะกรรมการกำกับหลักทรัพย์และตลาดหลักทรัพย์ ที่ ทธ/น/ข. 87/2552 เรื่อง
คุณสมบัติและลักษณะต้องห้ามของกรรมการและผู้บริหารของผู้ประกอบธุรกิจสัญญาซื้อขายล่วงหน้าและเป็นไปตามคุณสมบัติกรรมการตรวจสอบตามข้อบังคับของตลาดหลักทรัพย์

คณะกรรมการบริหาร

ณ วันที่ 31 ธันวาคม 2555 คณะกรรมการบริหาร มีจำนวน 6 ท่าน ประกอบด้วย

  ------- ------------------------- -------------------------------------
  ลำดับ    รายชื่อ                     ตำแหน่ง

  1.      นายวี อี–เชาว์               ประธานกรรมการบริหาร

  2.      นายชัยพัชร์ นาคมณฑนาคุ้ม       กรรมการบริหาร

  3.      นายตัน เช็ค เต็ค             กรรมการบริหาร

  4.      นายถนอมพงษ์ ปฐมศักดิ์         กรรมการบริหาร

  5.      นางสาวชัญญา รัตนประภากุล     กรรมการบริหาร

  6.      นายโยธิน วิริเยนะวัตร์         กรรมการบริหาร
  ------- ------------------------- -------------------------------------

* หมายเหตุ : นายวิคเตอร์ ยูน ตั๊ค ชอย ลาออกมีผลวันที่ 1 กันยายน 2555

หน้าที่และความรับผิดชอบของคณะกรรมการบริหาร

1.  พิจารณากลั่นกรองข้อเสนอของคณะทีมผู้บริหาร กำหนดเป้าหมาย กลยุทธ์ นโยบาย
    แผนการดำเนินงาน และงบประมาณประจำปีของบริษัทฯ เพื่อเสนอให้คณะกรรมการบริษัทฯ
    พิจารณาอนุมัติ

2.  ประเมินผลการดำเนินธุรกิจตามเป้าหมาย กลยุทธ์ นโยบาย แผนการดำเนินงาน
    และงบประมาณประจำปีตามที่ได้รับอนุมัติจากคณะกรรมการบริษัทฯ พิจารณา

3.  พิจารณาและให้คำแนะนำเกี่ยวกับรายงานดังต่อไปนี้

1.  ผลการตรวจสอบของสำนักงานคณะกรรมการกำกับหลักทรัพย์และตลาดหลักทรัพย์

2.  ผลการตรวจสอบของตลาดหลักทรัพย์แห่งประเทศไทย

3.  ผลการตรวจสอบภายในของบริษัทฯ

4.  ผลการตรวจคุณภาพงานภายในของบริษัทฯ

5.  ผลการดำเนินงานตามแผนงานต่างๆ

6.  รายงานผลประกอบการ (Business Report)

4.  ประเมินความเสี่ยงทั้งภายในและภายนอกที่จะกระทบต่อธุรกิจของบริษัทฯ
    และให้คำแนะนำในมาตรการรับมือความเสี่ยงนั้น

5.  กำหนดและอนุมัติค่าตอบแทนของผู้บริหารและพนักงาน

6.  อนุญาตการโยกย้าย แต่งตั้งและการสิ้นสุดการว่าจ้างของผู้บริหาร
    ซึ่งมิได้ดำรงตำแหน่งกรรมการบริหาร

7.  พิจารณาอนุมัติการใช้จ่ายเงินตามปกติธุรกิจของบริษัทฯ
    และการลงทุนในส่วนที่เกินวงเงินอนุมัติของผู้บริหาร

8.  อนุญาตการแต่งตั้งผู้มีอำนาจที่จะเขียนเช็ค เอกสารทางการเงิน เอกสารหลักทรัพย์และอื่นๆ
    ตามรายละเอียดในหนังสือมอบอำนาจ

9.  พิจารณาและอนุมัติเรื่องเกี่ยวกับการจัดจำหน่ายและรับประกันการจัดจำหน่ายหลักทรัพย์

10. พิจารณาและอนุมัติการเพิ่มวงเงินซื้อขายหลักทรัพย์และเรื่องอื่นๆที่เกี่ยวกับนโยบายสินเชื่อ

11. มีอำนาจแต่งตั้ง คณะกรรมการ หรือ คณะทำงานชุดต่างๆ
    เพื่อประโยชน์และประสิทธิภาพการจัดการที่ดี และโปร่งใส
    และให้มีอำนาจในการมอบอำนาจช่วงและ/หรือมอบหมายให้บุคคลอื่นปฏิบัติงานเฉพาะอย่างแทนได้
    โดยการมอบอำนาจช่วง และ/หรือ
    การมอบหมายดังกล่าวให้อยู่ภายใต้ขอบเขตแห่งการมอบอำนาจ
    และ/หรือให้เป็นไปตามระเบียบ ข้อกำหนด หรือคำสั่งที่คณะกรรมการของบริษัทฯ
    และ/หรือบริษัทฯ ได้กำหนดไว้

12. ให้มีอำนาจในการมอบอำนาจให้กรรมการบริหารคนหนึ่งหรือหลายคนหรือบุคคลอื่นปฏิบัติการอย่างหนึ่งอย่างใด
    โดยอยู่ภายใต้การควบคุมของคณะกรรมการบริหาร หรืออาจมอบอำนาจเพื่อให้บุคคลดังกล่าว
    มีอำนาจตามที่คณะกรรมการบริหารเห็นสมควร
    และภายในระยะเวลาที่คณะกรรมการบริหารเห็นสมควร ซึ่งคณะกรรมการบริหารอาจยกเลิก
    เพิกถอน เปลี่ยนแปลง หรือ แก้ไข บุคคลที่ได้รับมอบอำนาจหรือการมอบอำนาจนั้นๆ
    ได้ตามที่เห็นสมควร

13. ดำเนินการอื่นใดตามที่คณะกรรมการบริษัทฯ มอบหมาย

ทั้งนี้ การมอบหมายอำนาจหน้าที่และความรับผิดชอบของคณะกรรมการบริหารนั้น
จะไม่มีลักษณะเป็นการมอบอำนาจหรือ
มอบอำนาจช่วงที่ทำให้กรรมการบริหารหรือผู้รับมอบอำนาจจากกรรมการบริหาร
สามารถอนุมัติรายการที่ตนเองหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) มีส่วนได้เสีย หรือ
อาจมีความขัดแย้งทางผลประโยชน์ในลักษณะอื่นใดกับบริษัทฯ หรือ บริษัทย่อย
เว้นแต่เป็นการอนุมัติรายการที่เป็นไปตามปกติธุรกิจที่มีการกำหนดขอบเขตชัดเจน

คณะทีมผู้บริหาร

ณ วันที่ 31 ธันวาคม 2555 คณะทีมผู้บริหาร มีจำนวน 1 ท่าน ประกอบด้วย

  -----------------------------------------------------------------------
  ลำดับ    รายชื่อ                 ตำแหน่ง
  ------- --------------------- -----------------------------------------
  1.      นายชัยพัชร์ นาคมณฑนาคุ้ม   ประธานกรรมการ

  -----------------------------------------------------------------------

* หมายเหตุ : นายวิคเตอร์ ยูน ตั๊ค ชอย ลาออกมีผลวันที่ 1 กันยายน 2555 ซึ่งทางบริษัทฯ
ยังไม่ได้แต่งตั้งผู้ใดเพิ่มเติมในคณะทีมผู้บริหาร

ขอบเขตอำนาจหน้าที่และความรับผิดชอบ มีดังนี้

1.  ดำเนินธุรกิจให้เป็นไปตามเป้าหมาย กลยุทธ์ นโยบาย แผนการดำเนินงาน
    และงบประมาณประจำปีของบริษัทฯ ตามที่ได้รับอนุมัติจากคณะกรรมการ และ/หรือ
    คณะกรรมการบริหารของบริษัทฯ

2.  นำเสนอแผนทางธุรกิจ
    แผนการบริหารงานและงบประมาณประจำปีให้กับคณะกรรมการบริหารพิจารณา

3.  อนุมัติการเปิดบัญชีซื้อขายหลักทรัพย์และธุรกรรมต่างๆ ที่เกี่ยวข้อง
    พร้อมทั้งมอบหมายบุคคลใดบุคคลหนึ่งให้ดำเนินการตามที่เห็นสมควร

4.  ให้คำแนะนำแก่หัวหน้าฝ่ายการเงิน ปฏิบัติการหลักทรัพย์และทะเบียนหลักทรัพย์ ทรัพยากรบุคคล
    และ
    แผนกอื่นๆเกี่ยวกับด้านการปฏิบัติงานและด้านอื่นๆของธุรกิจหลักทรัพย์และกิจกรรมของธุรกิจใหม่

5.  ดำเนินการอื่นใดตามที่คณะกรรมการบริษัทฯ และคณะกรรมการบริหารมอบหมาย

6.  มีหน้าที่รายงานการปฏิบัติงานต่อคณะกรรมการบริหาร

ทั้งนี้ การมอบหมายอำนาจหน้าที่และความรับผิดชอบของคณะทีมผู้บริหาร นั้น
จะไม่มีลักษณะเป็นการมอบอำนาจ หรือมอบอำนาจช่วงที่ทำให้ทีมผู้บริหารคนใดคนหนึ่ง
หรือผู้รับมอบอำนาจจากทีมผู้บริหาร สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อยของบริษัทฯ

4. คณะกรรมการอื่น

4.1 คณะกรรมการสินเชื่อ (Credit Committee)

ณ วันที่ 31 ธันวาคม 2555 คณะกรรมการสินเชื่อ มีจำนวน 3 ท่าน ประกอบด้วย

  -------------------------------------------------------------------------
  ลำดับ   รายชื่อ              ตำแหน่ง
  ------ ------------------ -----------------------------------------------
  1.     นายชัยพัชร์           ประธานกรรมการ
         นาคมณฑนาคุ้ม         

  2.     นางสาวชัญญา         กรรมการ
         รัตนประภากุล         

  3.     นายโยธิน วิริเยนะวัตร์  กรรมการ
  -------------------------------------------------------------------------

* หมายเหตุ : นายวิคเตอร์ ยูน ตั๊ค ชอย ลาออกมีผลวันที่ 1 กันยายน 2555

หน้าที่และความรับผิดชอบของคณะกรรมการสินเชื่อ

1.  กำหนด ทบทวน และควบคุมนโยบายสินเชื่อ ตามที่ได้รับอนุมัติจากคณะกรรมการบริษัทฯ หรือ
    คณะกรรมการบริหาร

2.  พิจารณาอนุมัติวงเงินสำหรับลูกค้าที่เปิดบัญชีซื้อขายหลักทรัพย์ใหม่
    หรือปรับเพิ่ม/ลดวงเงินซื้อขายหลักทรัพย์ของลูกค้าเดิมตามแนวนโยบายสินเชื่อของบริษัทฯ

3.  ทบทวนรายชื่อหลักทรัพย์ที่บริษัทฯ อนุญาตให้ซื้อในบัญชีเครดิตบาลานซ์

4.  ทบทวน แก้ไข และริเริ่มมาตรการต่างๆ ในการควบคุมความเสี่ยง
    โดยอาศัยฐานข้อมูลเกี่ยวกับการควบคุมความเสี่ยงต่างๆ เช่น การชำระราคาล่าช้า
    การห้ามซื้อขายหลักทรัพย์ เป็นต้น

5.  รายงานการปฏิบัติงานต่อคณะกรรมการบริหาร

ทั้งนี้ การดำเนินการดังกล่าว คณะกรรมการสินเชื่อจะต้องไม่อนุมัติรายการใดๆ
ที่ตนเองหรือบุคคลที่อาจมีความขัดแย้งทางผลประโยชน์ มีส่วนได้เสีย หรือ
อาจมีความขัดแย้งทางผลประโยชน์ในลักษณะอื่นใดกับบริษัทฯ หรือ บริษัทย่อย
และจะต้องเปิดเผยรายการดังกล่าวต่อคณะกรรมการบริษัทฯ เพื่อให้คณะกรรมการบริษัทฯ พิจารณา

อำนาจอนุมัติ

วงเงินซื้อขายหลักทรัพย์

  ------------------------- ---------------------------------------------
  วงเงิน                     ผู้มีอำนาจอนุมัติ

  ไม่เกิน 10 ล้านบาท           หัวหน้าฝ่ายควบคุมสินเชื่อ หรือสมาชิกคณะกรรมการสินเชื่อ 1
                            ท่าน

  ไม่เกิน 30 ล้านบาท           สมาชิกคณะกรรมการสินเชื่อ 2 ท่าน

  มากกว่า 30 ล้านบาท          สมาชิกคณะกรรมการบริหาร 1 ท่าน (สิงคโปร์)
  ------------------------- ---------------------------------------------

วงเงินซื้อขายสัญญาซื้อขายล่วงหน้า

  -------------------------- --------------------------------------------
  วงเงิน/จำนวนสัญญา            ผู้มีอำนาจอนุมัติ

  ไม่เกิน 10 ล้านบาท หรือ ไม่เกิน  หัวหน้าฝ่ายตราสารอนุพันธ์ หรือสมาชิกคณะกรรมการสินเชื่อ
  200 สัญญา                   1 ท่าน

  ไม่เกิน 30 ล้านบาท หรือ ไม่เกิน  สมาชิกคณะกรรมการสินเชื่อ 2 ท่าน
  600 สัญญา                   

  มากกว่า 30 ล้านบาท หรือ ไม่เกิน สมาชิกคณะกรรมการบริหาร 1 ท่าน (สิงคโปร์)
  600 สัญญา                   
  -------------------------- --------------------------------------------

5. ผู้บริหาร

ณ วันที่ 31 ธันวาคม 2555 บริษัทฯ มีผู้บริหารจำนวน 26 ท่าน
ผู้บริหารตามคำจำกัดความของสำนักงานคณะกรรมการ ก.ล.ต. ประกอบด้วยรายชื่อดังต่อไปนี้

  ---------------------------------------------------------------------------
  ลำดับ   รายชื่อ                      ตำแหน่ง
  ------ -------------------------- -----------------------------------------
  1.     นายชัยพัชร์ นาคมณฑนาคุ้ม        ประธานเจ้าหน้าที่บริหาร

  2.     นางสาวชัญญา รัตนประภากุล      กรรมการผู้จัดการฝ่าย Retail B

  3.     นายโยธิน วิริเยนะวัตร์          กรรมการผู้จัดการฝ่าย Retail C

  4.     นางสาวเพ็ญประภา เดชะราช     ผู้ช่วยกรรมการผู้จัดการฝ่าย Retail AC 2

  5.     นายจรัสพงศ์ พรปริญญา          ผู้ช่วยกรรมการผู้จัดการฝ่าย Institutional Sales
                                    1

  6.     นายโชคดี ชินธรรมมิตร์          ผู้ช่วยกรรมการผู้จัดการฝ่าย Retail C และ C 2
                                    Division

  7.     นายอรรถพร อารยะสันติภาพ      ผู้อำนวยการอาวุโสฝ่ายวิเคราะห์หลักทรัพย์

  8.     นางสาวสุวรรณา รุ่งแจ้งศรี       ผู้อำนวยการอาวุโสฝ่าย Retail A1

  9.     นางวิมลรัตน์ สุริบุตร            ผู้อำนวยการอาวุโสฝ่าย Retail A3

  10.    นางสาวรัตนาภรณ์ โรจน์วงษ์วิริยะ  ผู้อำนวยการอาวุโสฝ่าย Retail A9

  11.    นายพิเชษฐ์ พัชรชวลิต           ผู้อำนวยการอาวุโสฝ่าย Retail B2

  12.    นางสาวปภาอร กมลนิมิตกุล       ผู้อำนวยการอาวุโสฝ่าย Retail B3

  13.    นางสาวศรีสุนันท์ คงตระกูลพิทักษ์   ผู้อำนวยการฝ่ายบัญชีและการเงิน

  14.    นางพร้อมภักตร์ การุณย์วรวงศ์     ผู้อำนวยการอาวุโสฝ่ายทรัพยากรบุคคลและกฎหมาย

  15.    นางสาวสุวิมล เกษโพธิ์แก้ว       ผู้อำนวยการอาวุโสฝ่ายชำระราคาและรักษาหลักทรัพย์

  16     นางสาวฉันทนา แสงนัย          ผู้อำนวยการอาวุโสฝ่าย Retail C 1/1

  17.    นางจันทร์เพ็ญ ทิพาระดี          ผู้อำนวยการอาวุโสฝ่าย Retail C 2/2

  18.    นายไบรอัน ริชาร์ด โฮกี         ผู้อำนวยการอาวุโสฝ่าย C Institutional Sales

  19.    นายประจวบ อัตตะเสรี          ผู้อำนวยการอาวุโสสาขานนทบุรี

  20.    นายวินัย ทองเวียงจันทร์         ผู้อำนวยการอาวุโสสาขาบ้านโป่ง, โพธารามและราชบุรี

  21.    นายภาณุทัช ภัทรทวีเกษม         ผู้อำนวยการอาวุโสสาขาเชียงใหม่

  22.    นายจีรเดช กิจสำเร็จ           ผู้อำนวยการอาวุโสสาขาบางกะปิ

  23.    นางอรุณี รอดมรณ์              ผู้อำนวยการอาวุโสสาขาบางแค

  24.    นายธนบดี บุนนาค              ผู้อำนวยการอาวุโสสาขาเยาวราชและสาขาแจ้งวัฒนะ

  25.    นางสาวพิรัลรัตน์ อารยะหัตถกุล    ผู้อำนวยการอาวุโสฝ่ายกิจการสาขา

  26.    นายวิวัฒน์ จันทร์ธิวัตรกุล         ผู้อำนวยการอาวุโสสาขานครปฐม
  ---------------------------------------------------------------------------

* หมายเหตุ : นายวิคเตอร์ ยูน ตั๊ค ชอย ลาออกมีผลวันที่ 1 กันยายน 2555

หน้าที่และความรับผิดชอบของประธานเจ้าหน้าที่บริหาร

ประธานเจ้าหน้าที่บริหาร ได้แก่ นายชัยพัชร์ นาคมณฑนาคุ้ม

1.  ควบคุมการดำเนินกิจการ และ/ หรือ บริหารงานประจำวันของบริษัทฯ

2.  กำหนดทิศทาง เป้าหมาย และแผนการดำเนินการ เพื่อนำเสนอต่อคณะกรรมการบริหาร
    ตลอดจนตรวจสอบและติดตามผลการดำเนินงานของบริษัทฯ

3.  ประสานงานกับหัวหน้าฝ่ายต่างๆ และพนักงาน เพื่อให้สอดคล้องกับข้อบังคับของบริษัทฯ
    ที่ได้รับการอนุมัติจากคณะกรรมการบริษัทฯ

4.  ดูแลและกำกับการดำเนินธุรกิจของบริษัทฯ เป็นไปอย่างถูกต้องตามกฎหมาย กติกา
    และข้อบังคับ นโยบายภายในบริษัทฯ

5.  บริหารความเสี่ยงเพื่อให้เหมาะสมกับสภาวะปัจจุบันและนโยบายภายในบริษัทฯ

6.  มีอำนาจพิจารณาอนุมัติตามหน้าที่ที่ได้รับมอบหมายจากคณะกรรมการบริษัทฯ
    หรือคณะกรรมการบริหาร

7.  รายงานผลการปฏิบัติงานต่อคณะกรรมการบริษัทฯ

ทั้งนี้ การมอบหมายอำนาจหน้าที่และความรับผิดชอบของประธานเจ้าหน้าที่บริหารนั้น
จะไม่มีลักษณะเป็นการมอบอำนาจ หรือมอบอำนาจช่วงที่ทำให้ประธานเจ้าหน้าที่บริหารคนใดคนหนึ่ง
หรือผู้รับมอบอำนาจจากประธานเจ้าหน้าที่บริหาร
สามารถอนุมัติรายการที่ตนหรือบุคคลที่อาจมีความขัดแย้ง
(ตามที่นิยามไว้ในประกาศคณะกรรมการกำกับหลักทรัพย์และตลาดหลักทรัพย์) มีส่วนได้เสีย
หรืออาจมีความขัดแย้งทางผลประโยชน์อื่นใดกับบริษัทฯ หรือบริษัทย่อยของบริษัทฯ

8.2 การสรรหากรรมการและผู้บริหาร

บริษัทฯ ไม่มีคณะกรรมการสรรหาการคัดเลือกบุคคลที่จะได้รับการแต่งตั้งเป็นกรรมการและผู้บริหาร
อย่างไรก็ตามการคัดเลือก มีขั้นตอนดังนี้

-   คณะกรรมการบริษัทฯ

1.  คณะกรรมการบริษัทฯ ประกอบด้วยกรรมการอย่างน้อย 5 คน
    และให้คณะกรรมการเลือกตั้งกรรมการด้วยกัน เป็นประธานกรรมการ
    และอาจเลือกรองประธานกรรมการและตำแหน่งอื่นตามที่เห็นเหมาะสมด้วยก็ได้
    และกรรมการไม่น้อยกว่ากึ่งหนึ่งของจำนวนกรรมการทั้งหมดต้องมีถิ่นอยู่ในราชอาณาจักร

2.  ให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการดังต่อไปนี้

-   ผู้ถือหุ้นคนหนึ่งมีคะแนนเสียงเท่าจำนวนหุ้นที่ตนถือ

-   ผู้ถือหุ้นแต่ละคนจะใช้คะแนนเสียงที่มีอยู่เลือกตั้งบุคคลคนเดียวหรือหลายคนเป็นกรรมการได้
    ในกรณีที่เลือกตั้งบุคคลหลายคนเป็นกรรมการจะแบ่งคะแนนเสียงให้แก่ผู้ใดมากน้อยเพียงใดไม่ได้

-   บุคคลซึ่งได้รับคะแนนเสียงสูงสุดตามลำดับลงมาเป็นผู้ได้รับการเลือกตั้งเป็นกรรมการเท่าจำนวนกรรมการที่จะพึงมีหรือพึงเลือกตั้งในครั้งนั้น
    ในกรณีที่บุคคลซึ่งได้รับการเลือกตั้งในลำดับถัดลงมามีจำนวนเสียงเท่ากันเกินจำนวนกรรมการที่พึงจะมี
    หรือจะพึงเลือกตั้งในครั้งนั้นให้ผู้เป็นประธานเป็นผู้ออกเสียงชี้ขาด

3.  ในการประชุมสามัญประจำปีทุกครั้ง
    กรรมการจะต้องออกจากตำแหน่งอย่างน้อยจำนวนหนึ่งในสาม
    ถ้าจำนวนกรรมการจะแบ่งออกให้เป็นสามส่วนไม่ได้ก็ให้ออกโดยจำนวนให้ใกล้เคียงที่สุดกับส่วนหนึ่งในสาม
    กรรมการที่จะต้องจากตำแหน่งในปีแรกและปีที่สองภายหลังจดทะเบียนบริษัทนั้น
    ให้จับสลากว่าผู้ใดจะออก ส่วนปีหลังๆ ต่อไป
    ให้กรรมการที่อยู่ในตำแหน่งนานที่สุดเป็นผู้ออกจากตำแหน่ง

-   คณะกรรมการตรวจสอบ

ที่ประชุมผู้ถือหุ้นหรือที่ประชุมคณะกรรมการบริษัทฯ เป็นผู้แต่งตั้งคณะกรรมการตรวจสอบ
และกำหนดให้คณะกรรมการตรวจสอบบริษัทฯ มีคณะกรรมการตรวจสอบฯ
ซึ่งประกอบด้วยกรรมการอิสระ 3 ท่าน โดยอยู่ในวาระคราวละ 3 ปี

-   คณะกรรมการอิสระ

อิงตามหลักเกณฑ์การคัดเลือกกรรมการบริษัทฯ ทั้งนี้
กรรมการอิสระต้องได้รับการแต่งตั้งจากคณะกรรมการบริษัทฯ หรือที่ประชุมผู้ถือหุ้นของบริษัทฯ

8.3 ค่าตอบแทนผู้บริหาร

- ค่าตอบแทนที่เป็นตัวเงิน

คณะกรรมการบริษัทฯ มีด้วยกันทั้งสิ้น 8 ท่าน 3 ท่านเป็นสมาชิกในคณะกรรมการตรวจสอบและทั้ง 3
ท่านเป็นกรรมการอิสระ คณะกรรมการตรวจสอบและกรรมการอิสระได้รับค่าตอบแทน อย่างไรก็ตาม
กรรมการบริษัทฯ ที่เป็นตัวแทนของกลุ่มยูโอบีที่สิงคโปร์จะได้รับค่าตอบแทนตามสัญญาการให้บริการ
(Service Agreement) ทั้งนี้ มติที่ประชุมสามัญผู้ถือหุ้นประจำปี 2555 เมื่อวันที่ 23 เมษายน
2555 มีมติอนุมัติค่าตอบแทนสำหรับประธานกรรมการตรวจสอบ
โดยจะได้รับค่าตอบแทนในการเข้าประชุมครั้งละ 30,000 บาท กรรมการตรวจสอบ,
กรรมการอิสระ และกรรมการที่ไม่มีอำนาจจัดการ จะได้รับค่าตอบแทนในการเข้าประชุมครั้งละ
20,000 บาท โดยประธานกรรมการตรวจสอบ กรรมการตรวจสอบ กรรมการอิสระ
และกรรมการที่ไม่มีอำนาจจัดการ จะได้รับค่าเบี้ยประชุมทุกครั้งที่มาประชุม ไม่ว่าจะเป็น
ประชุมคณะกรรมการบริษัทฯ ประชุมคณะกรรมการตรวจสอบ และการเข้าร่วมประชุมผู้ถือหุ้น ทั้งนี้
หากในวันเดียวกันมีการประชุมมากกว่า 1 คณะ จะได้รับค่าเบี้ยประชุม 1 ครั้ง เท่านั้น

กรรมการ

+-----+------------------------+---------------------------------------+
| ล   | ชื่อ –สกุล                | ค่าเบี้ยประชุม ปี 2555                     |
| ำดับ |                        |                                       |
+=====+========================+=======================================+
| 1.  | นายวี อี-เชาว์            | -                                     |
+-----+------------------------+---------------------------------------+
| 2.  | นายวิโรจน์ ตั้งเจตนาพร     | 120,000 บาท                           |
+-----+------------------------+---------------------------------------+
| 3.  | นายสมชาติ ชินธรรมมิตร์     | 60,000 บาท                            |
+-----+------------------------+---------------------------------------+
| 4.  | นายโล โป เวง           | 100,000 บาท                           |
+-----+------------------------+---------------------------------------+
| 5.  | นายชัยพัชร์ นาคมณฑนาคุ้ม    | -                                     |
+-----+------------------------+---------------------------------------+
| 6.  | นายตัน เช็ค เต็ค          | -                                     |
+-----+------------------------+---------------------------------------+
| 7.  | นายเกษมสิทธิ์ ปฐมศักดิ์      | 60,000 บาท                            |
|     |                        |                                       |
|     |                        | 80,000 บาท                            |
+-----+------------------------+---------------------------------------+
| 8.  | นายถนอมพงษ์ ปฐมศักดิ์      | 240,000 บาท                           |
+-----+------------------------+---------------------------------------+

* หมายเหตุ : นายวิคเตอร์ ยูน ตั๊ค ชอย ลาออกมีผลวันที่ 1 กันยายน 2555

ผู้บริหาร

สำหรับปี 2550 บริษัทฯ จ่ายค่าตอบแทนให้กับผู้บริหารรวม 10 ท่าน จำนวน 25.49 ล้านบาท ในปี
2551 บริษัทฯ จ่ายค่าตอบแทนให้กับผู้บริหารรวม 14 ท่าน จำนวน 41.05 ล้านบาท และในปี
2552 บริษัทฯ จ่ายค่าตอบแทนให้กับผู้บริหารรวม 16 ท่าน จำนวน 34.13 ล้านบาท ในปี 2553
บริษัทฯ จ่ายค่าตอบแทนให้กับผู้บริหารรวม 23 ท่าน จำนวน 55.76 ล้านบาท ในปี 2554 บริษัทฯ
จ่ายค่าตอบแทนให้กับผู้บริหารรวม 31 ท่าน จำนวน 65.82 ล้านบาท และในปี 2555 บริษัทฯ
จ่ายค่าตอบแทนให้กับผู้บริหารรวม 27 ท่าน จำนวน 60.51 ล้านบาท

ทั้งนี้ กรรมการบริหาร จำนวน 2 ท่าน ได้แก่ นายวี อี-เชาว์ และ นายตันเช็ค เต็ด
ไม่ได้รับค่าตอบแทนที่เป็นตัวเงินตามข้อมูลข้างต้น โดยบริษัทฯ
จ่ายค่าธรรมเนียมการให้บริการตามสัญญา Service Agreement ให้กับ ยูโอบี เคย์เฮียน
ไพรเวท ลิมิเต็ด ซึ่งกรรมการบริหารทั้ง 2 ท่านข้างต้นให้บริการตามสัญญาดังกล่าว

8.4 การกำกับดูแลกิจการที่ดี

บริษัทฯ กำหนดแนวทางการกำกับดูแลกิจการ
ซึ่งเป็นไปตามหลักการกำกับดูแลกิจการที่ดีสำหรับบริษัทจดทะเบียน ปี 2549
ของตลาดหลักทรัพย์แห่งประเทศไทย แบ่งออกเป็น 5 หมวด ดังนี้

หมวดที่ 1 สิทธิของผู้ถือหุ้น

1.  บริษัทฯ ตระหนักถึงการเคารพสิทธิขั้นพื้นฐานของผู้ถือหุ้น
    และส่งเสริมให้ผู้ถือหุ้นได้ใช้สิทธิของตน เช่น การซื้อขายหรือโอนหุ้น
    การมีส่วนแบ่งในกำไรของกิจการ
    การได้รับข่าวสารข้อมูลของกิจการอย่างเพียงพอในการตัดสินใจ
    การใช้สิทธิออกเสียงในที่ประชุมผู้ถือหุ้นเพื่อแต่งตั้งหรือถอดถอนกรรมการ
    หรือเรื่องที่มีผลกระทบต่อบริษัท เช่นการจัดสรรเงินปันผล
    การกำหนดหรือการแก้ไขข้อบังคับและหนังสือบริคณห์สนธิ การลดทุนหรือเพิ่มทุน
    และการอนุมัติรายการพิเศษเป็นต้น

2.  บริษัทฯ ให้ผู้ถือหุ้นได้รับข้อมูลเวลา สถานที่และวาระการประชุม
    รวมทั้งข้อมูลทั้งหมดที่เกี่ยวข้องกับเรื่องที่ต้องตัดสินใจในที่ประชุม
    ผู้ถือหุ้นเป็นการล่วงหน้าอย่างเพียงพอและทันเวลา โดยบริษัทฯ
    จะแจ้งให้ทราบถึงกฎเกณฑ์ต่างๆ และวิธีการเข้าร่วมประชุม

3.  บริษัทฯ จะอำนวยความสะดวกในการประชุมผู้ถือหุ้น และจะไม่กระทำการใดๆ
    ที่มีลักษณะเป็นการจำกัดสิทธิในการเข้าถึงสารสนเทศของบริษัทฯ
    และการเข้าร่วมประชุมของผู้ถือหุ้น

หมวดที่ 2 การปฏิบัติต่อผู้ถือหุ้นอย่างเท่าเทียมกัน

1.  การประชุมผู้ถือหุ้น

-   บริษัทฯ ตระหนักถึงสิทธิขั้นพื้นฐานของผู้ถือหุ้น
    และจะกำกับดูแลให้ผู้ถือหุ้นทุกรายได้รับการปฏิบัติอย่างเท่าเทียมกัน
    โดยผู้ถือหุ้นทุกรายจะได้รับข้อมูลเกี่ยวกับวันประชุมและวาระการประชุมเป็นการล่วงหน้า
    โดยบริษัทฯ
    จะดำเนินการเรียกประชุมจัดส่งเอกสารและแจ้งวาระการประชุมล่วงหน้าตามที่กฎหมายกำหนดทั้งภาษาไทยและภาษาอังกฤษ
    และเผยแพร่ข้อมูลประกอบวาระการประชุมผู้ถือหุ้นล่วงหน้าไว้ใน Website ของบริษัทฯ
    ก่อนที่จะจัดส่งเอกสาร ทั้งนี้ บริษัทฯ
    จะไม่เพิ่มวาระการประชุมโดยไม่แจ้งให้ผู้ถือหุ้นทราบล่วงหน้า

-   บริษัทฯ เปิดโอกาสให้ผู้ถือหุ้นที่ไม่สามารถเข้าประชุมด้วยตัวเอง
    สามารถใช้สิทธิออกเสียงโดยการมอบฉันทะให้ผู้อื่นมาประชุมและออกเสียงลงมติแทนได้

-   บริษัทฯ กำหนดให้มีการใช้บัตรลงคะแนนเสียงในวาระที่สำคัญ เช่น การเลือกตั้งกรรมการ
    การทำรายการเกี่ยวโยง การทำรายการได้มาหรือจำหน่ายไปซึ่งสินทรัพย์ เป็นต้น
    มีการเลือกตั้งกรรมการเป็นรายบุคคล
    เพื่อความโปร่งใสและตรวจสอบได้ในกรณีที่มีข้อโต้แย้งในภายหลัง

-   การประชุมผู้ถือหุ้นบริษัทฯ
    จะเปิดโอกาสและสนับสนุนให้ผู้ถือหุ้นทุกคนมีสิทธิอย่างเท่าเทียมกันในการตรวจสอบการดำเนินงานของบริษัทฯ
    พร้อมทั้งได้บันทึกประเด็นซักถามและข้อคิดเห็นที่สำคัญไว้ในรายงานการประชุมโดยมีกรรมการที่เป็นตัวแทนของกลุ่มผู้ถือหุ้นสิงคโปร์อย่างน้อย
    1 ท่าน และกรรมการตรวจสอบอย่างน้อย 1 ท่าน
    รวมทั้งผู้บริหารที่เกี่ยวข้องเข้าร่วมประชุมผู้ถือหุ้นเพื่อตอบคำถามในที่ประชุม

    1.  การป้องกันการใช้ข้อมูลภายใน

-   บริษัทฯ มีนโยบายห้ามกรรมการและผู้บริหารนำข้อมูลภายในของบริษัทฯ
    ซึ่งยังไม่เปิดเผยต่อสาธารณชนไปเปิดเผยหรือใช้ซื้อขายหลักทรัพย์
    รวมทั้งแสวงหาประโยชน์ส่วนตนหรือเพื่อประโยชน์แก่ผู้อื่น ไม่ว่าโดยทางตรงหรือทางอ้อม
    นอกจากนี้ กรรมการและผู้บริหารที่ได้รับข้อมูลทางการเงินของบริษัทฯ
    รวมทั้งบุคคลที่เกี่ยวข้องกับกรรมการและผู้บริหารดังกล่าวต้องไม่ซื้อขายหลักทรัพย์ของบริษัทฯ
    ในระยะเวลา 1 เดือนก่อนที่งบการเงินจะเปิดเผยสู่สาธารณะ

-   บริษัทฯ
    ได้แจ้งให้กรรมการและผู้บริหารเข้าใจถึงภาระหน้าที่ในการรายงานการถือครองหลักทรัพย์ในบริษัทฯ
    ตลอดจนการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
    ตามมาตรา 59 และบทลงโทษตามมาตรา 275 แห่งพระราชบัญญัติ

-   บริษัทฯ ได้กำหนดโทษทางวินัยสำหรับผู้แสวงหาผลประโยชน์จากการนำข้อมูลภายในของบริษัทฯ
    ไปใช้ หรือนำไปเปิดเผย จนอาจทำให้บริษัทฯ ได้รับความเสียหาย
    โดยพิจารณาลงโทษตามควรแก่กรณี ได้แก่ การตักเตือนด้วยวาจา การตักเตือนเป็นหนังสือ
    การภาคทัณฑ์ ตลอดจนการเลิกจ้าง พ้นสภาพการเป็นพนักงานด้วยเหตุไล่ออก ปลดออก
    หรือให้ออก แล้วแต่กรณี

หมวดที่ 3 บทบาทของผู้มีส่วนได้เสีย

บริษัทฯ ให้ความสำคัญต่อสิทธิของผู้มีส่วนได้เสียทุกกลุ่ม ซึ่งรวมถึงลูกค้า ผู้บริหารและพนักงาน
นักลงทุน หน่วยงานกำกับดูแลและคู่แข่งของบริษัทฯ โดยบริษัทฯ
มีการปฏิบัติเพื่อให้สิทธิของผู้มีส่วนได้เสียเหล่านี้ได้รับการดูแลอย่างดี รวมทั้งบริษัทฯ
จะสนับสนุนการให้ความร่วมมือในด้านต่างๆ กับผู้มีส่วนได้เสียเหล่านี้
เพื่อรักษาความมั่งคั่งและเสถียรภาพของบริษัทฯ

ผู้ถือหุ้น : บริษัทฯ
มุ่งมั่นเป็นตัวแทนที่ดีของผู้ถือหุ้นในการดำเนินธุรกิจเพื่อสร้างความพึงพอใจสูงสุดให้กับผู้ถือหุ้นโดยคำนึงถึงการเจริญเติบโตของบริษัทฯในระยะยาวอีกทั้งยังดำเนินการเปิดเผยข้อข้อมูลอย่างโปร่งใส
และเชื่อถือได้ต่อผู้ถือหุ้น

พนักงาน : บริษัทฯ ได้ปฏิบัติกับพนักงานอย่างเท่าเทียมกัน เป็นธรรมและให้ผลตอบแทนที่เหมาะสม
โดยจัดให้พนักงาน มีสภาพแวดล้อมการทำงานที่ดีและปลอดภัยต่อชีวิตและทรัพย์สิน
และยึดมั่นปฏิบัติตามกฎหมายว่าด้วยแรงงานอย่างเคร่งครัด
อีกทั้งยังส่งเสริมพนักงานให้มีโอกาสพัฒนาความรู้ความสามารถ และประสบการณ์
เพื่อความก้าวหน้าในการทำงาน

ลูกค้า : บริษัทฯ
มุ่งมั่นสร้างความพึงพอใจสูงสุดให้แก่ลูกค้าให้บริการที่ดีมีคุณภาพและมีความรับผิดชอบต่อลูกค้า
ทั้งยังมีระบบในการรับข้อร้องเรียนของลูกค้าเพื่อรีบดำเนินการหาข้อยุติด้วยความเป็นธรรมและรวดเร็วให้ข้อมูลที่ครบถ้วน
ถูกต้องและไม่บิดเบือนข้อเท็จจริง นอกจากนี้บริษัทฯ
ยังรักษาความลับของลูกค้าเว้นแต่กรณีที่ต้องเปิดเผยข้อมูลต่อบุคคลภายนอกที่เกี่ยวข้องตามบทบังคับของกฎหมาย

คู่แข่ง : บริษัทฯ จะปฏิบัติต่อคู่แข่งทุกรายอย่างเท่าเทียมกัน
คำนึงถึงความเสมอภาคในการดำเนินธุรกิจและปฏิบัติตามเงื่อนไขทางการค้าข้อตกลงที่มีร่วมกันและแข่งขันภายใต้กฎหมายต่างๆที่เกี่ยวข้องอย่างเป็นธรรม

เจ้าหนี้ : บริษัทฯ ยึดมั่นในการปฏิบัติหน้าที่ตามข้อตกลงที่มีต่อเจ้าหนี้

สิ่งแวดล้อมและสังคม : บริษัทฯ ได้ตระหนักถึงความสำคัญในการดูแลรักษาสิ่งแวดล้อมและสังคม
เพื่อให้เกิดการใช้ประโยชน์จากทรัพยากรและสิ่งแวดล้อมอย่างมีคุณค่ามากที่สุด
จึงกำหนดให้พนักงานช่วยกันรณรงค์รักษาสิ่งแวดล้อมและช่วยกันประหยัดพลังงานรวมทั้งช่วยเหลือสังคมในด้านต่างๆ

มาตรการคุ้มครองและการระงับข้อพิพาทในกรณีที่ผู้มีส่วนได้เสียได้รับความเสียหาย :

บริษัทฯ ได้เข้าสู่โครงการอนุญาโตตุลาการของสำนักงานคณะกรรมการ ก.ล.ต.
ซึ่งเป็นกระบวนการระงับข้อพิพาทตามนโยบายของสำนักงาน ก.ล.ต.
ที่จะคุ้มครองสิทธิของผู้ลงทุนในตลาดทุน และเป็นทางเลือกที่สะดวก รวดเร็ว เป็นธรรม
และประหยัดค่าใช้จ่ายของทั้งผู้ลงทุนและบริษัทฯ ดังนั้น
ในการพิจารณาความเสียหายที่อาจจะมีขึ้นในอนาคตสำหรับผู้มีส่วนได้เสีย บริษัทฯ
จะใช้หลักปรัชญาเดียวกับโครงการอนุญาโตตุลาการ ในการแก้ไขปัญหา กล่าวคือ
เมื่อมีเหตุเกิดขึ้นจะจัดให้มีการเจรจา ตกลงกันในเบื้องต้น
หากมีเหตุสุดวิสัยที่ทำให้ไม่สามารถหาข้อยุติได้
ก็จะนำเรื่องเข้าสู่กระบวนการอนุญาโตตุลาการซึ่งเป็นหน่วยงานทางราชการที่ทำหน้าที่เป็นคนกลางเป็นผู้ไกล่เกลี่ยต่อไป

นอกจากนี้บริษัทฯ
เปิดโอกาสให้ผู้มีส่วนได้เสียสามารถติดต่อสื่อสารกับคณะกรรมการและจะคุ้มครองสิทธิของผู้มีส่วนได้เสียที่แจ้งเบาะแสหรือประเด็นต่างๆ
เกี่ยวกับความถูกต้องของรายงานทางการเงิน ระบบควบคุมภายในที่บกพร่อง หรือ
การกระทำที่ผิดกฎหมายและ ผิดจรรยาบรรณ
โดยมีช่องทางการติดต่อสื่อสารผ่านกรรมการตรวจสอบของบริษัทฯ
เพื่อที่จะได้มีการตรวจสอบข้อมูลตามกระบวนการที่บริษัทฯ
กำหนดและรายงานต่อคณะกรรมการบริษัทฯ ต่อไป

หมวดที่ 4 การเปิดเผยข้อมูลและความโปร่งใส

บริษัทฯ ให้ความสำคัญในเรื่องการเปิดเผยข้อมูลต่างๆ ที่เกี่ยวข้องกับบริษัทฯ ทั้งข้อมูลทางการเงิน
ข่าวแจ้งตลาดหลักทรัพย์ นโยบายการกำกับดูแลกิจการของบริษัทฯ แบบแสดงรายการข้อมูลประจำปี
(แบบ 56-1) และรายงานประจำปี รวมทั้งการเปิดเผยข้อมูลผ่านทาง Website ของบริษัทฯ
ทั้งภาษาไทยและภาษาอังกฤษ โดยมีการปรับปรุงข้อมูลให้เป็นปัจจุบันอย่างสม่ำเสมอ
เพื่อให้นักลงทุนและผู้ที่เกี่ยวข้องได้มีข้อมูลใช้ในการตัดสินใจอย่างเพียงพอและเท่าเทียมกัน

หมวดที่ 5 ความรับผิดชอบของคณะกรรมการ

1.  โครงสร้างคณะกรรมการ

  คณะกรรมการบริษัทฯ ประกอบด้วยประธานกรรมการและกรรมการอย่างน้อย 5 คน บริษัทฯ
  กำหนดให้มีกรรมการอิสระอย่างน้อย 3 คน และไม่น้อยกว่า 1 ใน 3 ของคณะกรรมการบริษัทฯ
  โดย ณ ปัจจุบัน บริษัทฯ มีคณะกรรมการจำนวนทั้งสิ้น 8 ท่านโดยมีกรรมการที่เป็นผู้บริหารจำนวน
  3 ท่าน และเป็นกรรมการอิสระ 3 ท่าน และมีเลขานุการบริษัท 1 ท่าน
  การแต่งตั้งกรรมการนั้นให้เป็นไปตามข้อบังคับของบริษัทฯ และข้อกำหนดของกฎหมายที่เกี่ยวข้อง

บริษัทฯ กำหนดให้มีการแบ่งแยกอำนาจหน้าที่อย่างชัดเจน โดยปัจจุบันบริษัทฯ
มีประธานกรรมการและประธานเจ้าหน้าที่บริหารเป็นคนละบุคคลกัน
โดยประธานกรรมการเป็นผู้นำด้านนโยบาย ส่วนประธานเจ้าหน้าที่บริหารเป็นผู้นำด้านบริหาร

กรรมการมีวาระการดำรงตำแหน่งตามที่กำหนดไว้ในข้อบังคับของบริษัทฯ คือ
การประชุมสามัญประจำปีทุกครั้งให้กรรมการออกจากตำแหน่งจำนวนหนึ่งในสามของจำนวนกรรมการขณะนั้น
ถ้าจำนวนกรรมการขณะนั้นแบ่งออกเป็นสามส่วนไม่ได้
ก็ให้ออกโดยจำนวนใกล้เคียงที่สุดกับส่วนหนึ่งในสาม กรรมการที่พ้นจากตำแหน่งตามวาระ
สามารถได้รับเลือกเข้ามาดำรงตำแหน่งใหม่อีกได้

2.  คณะกรรมการชุดย่อย

ปัจจุบันบริษัทฯ ไม่มีคณะกรรมการสรรหาและคณะกรรมการพิจารณาค่าตอบแทน อย่างไรก็ตามบริษัทฯ
กำหนดให้ที่ประชุมผู้ถือหุ้นเลือกตั้งกรรมการตามหลักเกณฑ์และวิธีการที่กำหนดไว้ในข้อบังคับของบริษัทฯ
โดยพิจารณาคุณสมบัติด้านต่างๆ
โดยดูถึงความเหมาะสมด้านคุณวุฒิประสบการณ์และความเชี่ยวชาญจากหลากหลายวิชาชีพรวมถึงการปฏิบัติงานในฐานะกรรมการบริษัทในช่วงที่ผ่านมา
และให้คณะกรรมการเลือกตั้งกรรมการด้วยกันเป็นประธานกรรมการ

ในส่วนของค่าตอบแทนกรรมการ บริษัทฯ ได้กำหนดไว้อย่างชัดเจน
โดยเปรียบเทียบอ้างอิงจากอุตสาหกรรมประเภทเดียวกัน
รวมถึงพิจารณาจากการขยายตัวทางธุรกิจและการเติบโตทางผลกำไรของบริษัทฯ
โดยประธานกรรมการตรวจสอบกรรมการตรวจสอบ กรรมการอิสระ
และกรรมการไม่มีอำนาจจัดการจะได้รับค่าตอบแทนเป็นค่าเบี้ยประชุมทุกครั้งที่มาประชุม
และได้รับอนุมัติจากที่ประชุมผู้ถือหุ้น อย่างไรก็ตาม กรรมการบริษัทฯ
ที่เป็นตัวแทนของกลุ่มยูโอบีที่สิงคโปร์จะได้รับค่าตอบแทนตามสัญญาการให้บริการ (Service
Agreement)

3.  บทบาท หน้าที่และความรับผิดชอบของคณะกรรมการ

  5.3.1 คณะกรรมการบริษัทฯ มีหน้าที่พิจารณากำหนดวิสัยทัศน์ พันธกิจ นโยบาย กลยุทธ์
  เป้าหมาย แผนงาน และงบประมาณของบริษัทฯ รวมทั้งกำกับ ควบคุม
  ดูแลให้ฝ่ายจัดการดำเนินงานตามนโยบายและแผนที่กำหนดไว้อย่างมีประสิทธิภาพ ประสิทธิผล
  เพื่อเพิ่มมูลค่าทางเศรษฐกิจอย่างยั่งยืนให้แก่กิจการและผู้ถือหุ้นตลอดจนผลประโยชน์ของทุกฝ่ายที่เกี่ยวข้อง

  5.3.2 คณะกรรมการบริษัทฯ ยังมีหน้าที่กำกับดูแล
  และติดตามการดำเนินงานของฝ่ายบริหารให้เป็นไปตามนโยบาย เป้าหมาย
  และแผนงานที่ได้รับมอบหมาย กำกับดูแลให้มีการปฏิบัติตามข้อบังคับของบริษัทฯ
  กฎหมายและระเบียบข้อบังคับของหน่วยงานของรัฐที่เกี่ยวข้องอย่างเคร่งครัด
  ดำเนินธุรกิจอย่างมีจรรยาบรรณ และมีประสิทธิภาพ
  ตลอดจนกำกับดูแลให้มีความเพียงพอของระบบการบริหารความเสี่ยง
  ระบบการควบคุมการตรวจสอบภายใน

  5.3.3 คณะกรรมการบริษัทฯ
  ได้ให้ความสำคัญในเรื่องการจัดการเกี่ยวกับความขัดแย้งด้านผลประโยชน์ของผู้ที่เกี่ยวข้องอย่างรอบคอบ
  เป็นธรรมและโปร่งใส
  โดยกำหนดให้กรรมการและผู้บริหารเปิดเผยข้อมูลเกี่ยวกับส่วนได้ส่วนเสียของตนและผู้ที่เกี่ยวข้อง
  เพื่อให้คณะกรรมการสามารถพิจารณาเรื่องที่อาจมีความขัดแย้งทางผลประโยชน์กับธุรกรรมของบริษัทฯ
  และสามารถตัดสินใจเพื่อประโยชน์ของบริษัทฯ โดยรวม

  5.3.4 คณะกรรมการจัดให้บริษัทฯ มีระบบการควบคุมภายในที่ครอบคลุมด้านการเงิน
  การปฏิบัติงาน การดำเนินการให้เป็นไปตามกฎหมาย ข้อบังคับ ระเบียบที่เกี่ยวข้อง
  รวมถึงการบริหารความเสี่ยง และให้มีกลไกการตรวจสอบถ่วงดุลที่มีประสิทธิภาพเพียงพอ
  ทั้งยังกำหนดระเบียบการปฏิบัติงานอย่างเป็นลายลักษณ์อักษร
  โดยมีฝ่ายตรวจสอบและพัฒนาระบบงานทำหน้าที่ตรวจสอบการปฏิบัติงานของทุกหน่วยงาน
  รวมทั้งประเมินประสิทธิภาพและความเพียงพอของการควบคุมภายในของหน่วยงานนั้นๆ
  โดยคณะกรรมการดูแลให้ฝ่ายตรวจสอบและพัฒนาระบบงานมีความเป็นอิสระสามารถทำหน้าที่ตรวจสอบและถ่วงดุลได้อย่างเต็มที่
  และให้รายงานตรงต่อคณะกรรมการตรวจสอบ

4.  การประชุมคณะกรรมการ

คณะกรรมการต้องประชุมอย่างน้อยสามเดือนต่อครั้งตามข้อบังคับของบริษัทฯ และบริษัทฯ
จะจัดทำรายงานผล การดำเนินงานเสนอให้คณะกรรมการเป็นรายไตรมาส
โดยมีการกำหนดการประชุมคณะกรรมการเป็นการล่วงหน้า
และแจ้งให้กรรมการแต่ละท่านทราบกำหนดการดังกล่าว
และคณะกรรมการได้จัดให้มีเลขานุการทำหน้าที่จัดเรียงระเบียบวาระการประชุม
ทำหนังสือเชิญประชุม ดูแลและจัดการประชุม
จัดเอกสารเกี่ยวกับการประชุมและให้คำปรึกษาเกี่ยวกับการปฏิบัติของคณะกรรมการให้เป็นไปตามกฎหมาย
ข้อบังคับและระเบียบต่างๆ ที่เกี่ยวข้อง

ประธานกรรมการจะเป็นผู้ดำเนินการประชุมของคณะกรรมการ
หากประธานกรรมการไม่สามารถเข้าร่วมประชุมได้
ที่ประชุมจะแต่งตั้งกรรมการท่านอื่นเป็นประธานที่ประชุม
ประธานกรรมการจะร่วมกำหนดระเบียบวาระการประชุมกับผู้บริหาร
รวมทั้งดูแลให้กรรมการได้รับเอกสารการประชุมล่วงหน้าก่อนการประชุมเป็นเวลาอย่างน้อย 7 วัน
เพื่อให้กรรมการสามารถศึกษาและมีระยะเวลาในการพิจารณาเรื่อง
เพื่อการให้ความเห็นและการออกเสียงลงคะแนน

ในที่ประชุม
ประธานกรรมการหรือบุคคลที่ประธานกรรมการมอบหมายทำการสรุปประเด็นเรื่องในวาระการประชุม
โดยจัดสรรเวลาไว้อย่างเพียงพอ
เพื่อที่ฝ่ายจัดการจะสามารถเสนอเรื่องและกรรมการจะสามารถอภิปรายปัญหาสำคัญได้อย่างรอบคอบ
โดยเปิดโอกาสและสนับสนุนให้กรรมการแต่ละคนแสดงความคิดเห็นและเสนอข้อสรุปที่ได้จากที่ประชุม
ทั้งนี้ประธานเจ้าหน้าที่บริหารเข้าร่วมประชุมคณะกรรมการด้วย

ในการประชุม กรรมการผู้มีส่วนได้เสียโดยนัยสำคัญในเรื่องที่พิจารณา
ต้องออกจากที่ประชุมในวาระที่พิจารณาเรื่องดังกล่าว ในการพิจารณาเรื่องหนึ่งเรื่องใดนั้น
กรรมการมีสิทธิขอดูหรือตรวจสอบเอกสารที่เกี่ยวข้อง
หรือขอให้ฝ่ายบริหารเข้าร่วมชี้แจงข้อมูลรายละเอียดเพิ่มเติมหากเกี่ยวข้องกับเรื่องดังกล่าวโดยตรง
นอกจากนี้คณะกรรมการยังสามารถเข้าถึงสารสนเทศที่จำเป็นเพิ่มเติมได้จากผู้บริหาร
เลขานุการบริษัทหรือผู้บริหารอื่นที่ได้รับมอบหมาย ภายในขอบเขตที่เหมาะสม
ในการลงมติการประชุมคณะกรรมการบริษัทฯ ให้ใช้คะแนนเสียงข้างมาก
และหากมีกรรมการคัดค้านมติดังกล่าว ให้บันทึกคำคัดค้านไว้ในรายงานการประชุม

คณะกรรมการที่ไม่เป็นผู้บริหารจะมีการประชุมระหว่างกันเองโดยไม่มีฝ่ายจัดการร่วมด้วย
เพื่ออภิปรายปัญหาต่างๆ เกี่ยวกับการจัดการทุกรอบไตรมาสและรายงานต่อคณะกรรมการ
โดยประธานกรรมการจะแจ้งผลการประชุมให้ผู้บริหารทราบ

5.  ค่าตอบแทน

บริษัทฯ ได้กำหนดค่าตอบแทนกรรมการไว้อย่างชัดเจนและได้รับอนุมัติจากที่ประชุมผู้ถือหุ้น
ทั้งนี้เพื่อประโยชน์สูงสุดของบริษัทฯ ค่าตอบแทนทั้งในรูปเงินเดือน โบนัส และผลตอบแทนอื่น
จะต้องสอดคล้องกับผลการดำเนินงานของบริษัทฯ
รวมทั้งสอดคล้องกับผลการปฏิบัติงานของกรรมการและผู้บริหารด้วย

6.  การพัฒนากรรมการและผู้บริหาร

บริษัทฯ
ส่งเสริมและอำนวยความสะดวกให้มีการฝึกอบรมและให้ความรู้แก่ผู้ที่เกี่ยวข้องในระบบการกำกับดูแลกิจการของบริษัทฯ
เช่น กรรมการ กรรมการตรวจสอบ ผู้บริหาร เลขานุการบริษัท เป็นต้น
เพื่อให้มีการปรับปรุงการปฏิบัติงานอย่างต่อเนื่องและมีประสิทธิภาพ ทั้งนี้
กรรมการที่ได้รับการแต่งตั้งใหม่จะได้รับทราบข้อมูลของบริษัทฯ กฎระเบียบ
ข้อมูลที่เกี่ยวกับธุรกิจของบริษัทฯ
รวมทั้งข้อมูลที่เป็นประโยชน์ต่อการปฏิบัติหน้าที่ของกรรมการอย่างเพียงพอก่อนการปฏิบัติหน้าที่

ปัจจุบันบริษัทฯ มีนโยบายให้กรรมการทุกท่านเข้าอบรมหลักสูตร DCP หรือ DAP
ของสมาคมส่งเสริมสถาบันกรรมการบริษัทไทย (IOD)
เพื่อให้เข้าใจถึงบทบาทและหน้าที่ของการเป็นกรรมการที่ดี
รวมถึงเลขานุการบริษัทฯในการเข้าอบรมหลักสูตรด้านเลขานุการบริษัทกับสมาคมส่งเสริมสถาบันกรรมการบริษัทไทย
(IOD) ทั้งนี้ สำหรับผู้บริหาร
บริษัทฯมีนโยบายส่งเสริมและพัฒนาความรู้อย่างต่อเนื่องโดยให้เข้าร่วมอบรมกับสถาบันการอบรมต่างๆที่เกี่ยวข้อง

8.5 การดูแลเรื่องการใช้ข้อมูลภายใน

นโยบายและวิธีการดูแลพนักงานและผู้บริหารในการใช้ข้อมูลภายใน

บริษัทฯ มีนโยบายห้ามกรรมการและผู้บริหารนำข้อมูลภายในของบริษัทฯ
ซึ่งยังไม่เปิดเผยต่อสาธารณชนไปใช้ในการซื้อขายหลักทรัพย์
รวมทั้งเพื่อแสวงหาประโยชน์ส่วนตนหรือเพื่อประโยชน์แก่ผู้อื่น ไม่ว่าโดยทางตรงหรือทางอ้อม
นอกจากนี้ กรรมการและผู้บริหารที่ได้รับข้อมูลทางการเงินของบริษัทฯ
รวมทั้งบุคคลที่เกี่ยวข้องกับกรรมการและผู้บริหารดังกล่าวต้องไม่ซื้อขายหลักทรัพย์ของบริษัทฯ
ในระยะเวลา 1 เดือนก่อนที่งบการเงินจะเปิดเผยสู่สาธารณะ
รวมทั้งได้แจ้งให้กรรมการและผู้บริหารเข้าใจถึงภาระหน้าที่ในการรายงานการถือครองหลักทรัพย์
ในบริษัทฯ
ตลอดจนการเปลี่ยนแปลงการถือหลักทรัพย์ต่อสำนักงานคณะกรรมการกำกับหลักทรัพย์และตลาดหลักทรัพย์
ตามมาตรา 59 และบทลงโทษตามมาตรา 275 แห่งพระราชบัญญัติหลักทรัพย์และตลาดหลักทรัพย์
พ.ศ. 2535

มาตรการลงโทษ

ทั้งนี้ บริษัทฯ ได้กำหนดโทษทางวินัยสำหรับผู้แสวงหาผลประโยชน์จากการนำข้อมูลภายในของบริษัทฯ
ไปใช้ หรือนำไปเปิดเผยจนอาจทำให้บริษัทฯ ได้รับความเสียหาย
โดยพิจารณาลงโทษตามควรแก่กรณี ได้แก่ การตักเตือนด้วยวาจา การตักเตือนเป็นหนังสือ
การภาคทัณฑ์ ตลอดจนการเลิกจ้างพ้นสภาพการเป็นพนักงานด้วยเหตุไล่ออก ปลดออก หรือให้ออก
แล้วแต่กรณี

8.6 บุคลากร

ณ วันที่ 31 ธันวาคม 2555 บริษัทฯ มีพนักงาน (ไม่รวมผู้บริหาร) จำนวนทั้งสิ้น 387 คน
สามารถแบ่งตามฝ่ายงาน ได้ดังนี้

+----------------------------------------+-----------------------------+
| ฝ่าย                                    | จำนวนพนักงานประจำ (คน)       |
+========================================+=============================+
| สายธุรกิจรายย่อย                          |                             |
+----------------------------------------+-----------------------------+
| - สำนักงานใหญ่                           | 95                          |
+----------------------------------------+-----------------------------+
| - สำนักงานสาขา (23 สาขา)                | 184                         |
+----------------------------------------+-----------------------------+
| ฝ่ายบริหาร                               | 1                           |
+----------------------------------------+-----------------------------+
| ฝ่ายลูกค้าสถาบัน                           | 7                           |
+----------------------------------------+-----------------------------+
| ฝ่ายตรวจสอบภายใน                        | 2                           |
|                                        |                             |
| ฝ่ายพัฒนาระบบงาน                         | 5                           |
+----------------------------------------+-----------------------------+
| ฝ่ายปฏิบัติการหลักทรัพย์                      | 16                          |
+----------------------------------------+-----------------------------+
| ฝ่ายบัญชีและการเงิน                        | 6                           |
+----------------------------------------+-----------------------------+
| ฝ่ายควบคุมสินเชื่อ                          | 4                           |
+----------------------------------------+-----------------------------+
| ฝ่ายเทคโนโลยีสารสนเทศ                    | 15                          |
+----------------------------------------+-----------------------------+
| ฝ่ายทรัพยากรบุคคลและกฎหมาย                | 3                           |
+----------------------------------------+-----------------------------+
| ฝ่ายบริหารสำนักงาน                        | 12                          |
+----------------------------------------+-----------------------------+
| ฝ่ายวิเคราะห์หลักทรัพย์                      | 13                          |
+----------------------------------------+-----------------------------+
| ฝ่ายสนับสนุนการตลาดและพัฒนาธุรกิจ            | 3                           |
+----------------------------------------+-----------------------------+
| ฝ่ายธุรกิจอิเลคโทรนิคส์                      | 7                           |
|                                        |                             |
| ฝ่ายวาณิชธนกิจ                            | 0                           |
+----------------------------------------+-----------------------------+
| ฝ่ายตราสารอนุพันธ์                         | 3                           |
+----------------------------------------+-----------------------------+
| ฝ่ายที่ปรึกษาการลงทุน                       | 3                           |
|                                        |                             |
| ฝ่ายกิจการสาขา                           | 1                           |
|                                        |                             |
| ฝ่าย Wealth Management                  | 1                           |
|                                        |                             |
| ฝ่าย Cross Selling                      | 6                           |
+----------------------------------------+-----------------------------+
| รวม                                    | 387                         |
+----------------------------------------+-----------------------------+

ผลตอบแทนพนักงาน

ในปี 2555 บริษัทฯ จ่ายค่าตอบแทนให้พนักงานรวมเป็นจำนวนเงิน 272.13 ล้านบาท
โดยเป็นค่าตอบแทนในรูปเงินเดือน โบนัส เงินสมทบกองทุนสำรองเลี้ยงชีพ ค่าตอบแทนการตลาด
ค่าล่วงเวลา และอื่นๆ ในปี 2554 บริษัทฯ จ่ายค่าตอบแทนให้พนักงานรวมเป็นจำนวนเงิน 253.80
ล้านบาท โดยเป็นค่าตอบแทนในรูปเงินเดือน โบนัส เงินสมทบกองทุนสำรองเลี้ยงชีพ
ค่าตอบแทนการตลาด ค่าล่วงเวลา และอื่นๆ ในปี 2553 บริษัทฯ
จ่ายค่าตอบแทนให้พนักงานรวมเป็นจำนวนเงิน 205.94 ล้านบาท
โดยเป็นค่าตอบแทนในรูปเงินเดือน โบนัส เงินสมทบกองทุนสำรองเลี้ยงชีพ ค่าตอบแทนการตลาด
ค่าล่วงเวลา และอื่นๆ ในปี 2552 บริษัทฯ จ่ายค่าตอบแทนให้พนักงานรวมเป็นจำนวนเงิน 154.29
ล้านบาท โดยเป็นค่าตอบแทนในรูปเงินเดือน โบนัส เงินสมทบกองทุนสำรองเลี้ยงชีพ
ค่าตอบแทนการตลาด ค่าล่วงเวลา และอื่นๆ สำหรับปี 2551 บริษัทฯ
จ่ายค่าตอบแทนให้พนักงานรวมเป็นจำนวนเงิน 168.60 ล้านบาท
โดยเป็นค่าตอบแทนในรูปเงินเดือน โบนัส เงินสมทบกองทุนสำรองเลี้ยงชีพ ค่าตอบแทนการตลาด
ค่าล่วงเวลา และอื่นๆ สำหรับปี 2550 บริษัทฯ จ่ายค่าตอบแทนให้พนักงานรวมจำนวน 151.74
ล้านบาท

นโยบายการพัฒนาบุคลากร

บริษัทฯ มีนโยบายในการพัฒนาบุคลากร โดยมีการอบรม ให้ความรู้อย่างสม่ำเสมอ
เกี่ยวกับความรู้ทางด้านการเงิน ด้านบริหารจัดการ ตลอดจนความรู้ด้านผลิตภัณฑ์ทางการเงินใหม่ๆ
อย่างต่อเนื่อง ทั้งนี้ ทางกลุ่มยูโอบี ได้สนับสนุนทางด้าน การอบรมทางด้านเทคโนโลยีใหม่ๆ
โดยบริษัทฯ ได้ส่งพนักงานไปศึกษาและดูงานที่ประเทศสิงคโปร์ ทางด้านระบบบริหาร ความเสี่ยง
ระบบสารสนเทศ และระบบควบคุมภายใน เป็นต้น
เพื่อเป็นการเพิ่มความสามารถในการให้บริการกับลูกค้า อย่างมีประสิทธิภาพ ทั้งนี้
การสนับสนุนด้านการอบรมต่างๆ จากทางกลุ่มยูโอบี ไม่ได้รวมอยู่ในการให้บริการตามสัญญา
การให้บริการ (Service Agreement)